Pta-polisie soek man wat kind (11) verkrag, vermoorArgieffoto Die Pretoriase polisie het ŉ volskaalse soektog van stapel gestuur na ŉ 44-jarige man wat glo ŉ 11-jarige meisie verkrag en vermoor het. Konst. Connie Moganedi, polisiewoordvoerder, het gesê die voorval het in Refilwe buite Cullinan, oos van die stad, plaasgevind. “Die meisie is na bewering Maandagmiddag verkrag en vermoor. Die polisie is op soek na ŉ 44-jarige verdagte wie se identiteit aan hulle bekend is. Die man het op vlug geslaan en is steeds soek,” het sy gesê. Die Cullinan-polisie ondersoek ŉ saak van verkragting en moord.